মূল নিবন্ধঃ জেমস পটার

জেমস পটার (ইংরেজিতে James Potter) (ছদ্মনাম প্রংগস) হচ্ছেন হ্যারি পটারের বাবা। তিনি ছিলেন তার বাবা মায়ের একমাত্র সন্তান। তার বাবা মা উভয়েই জাদুকর হওয়ায় তিনি বিশুদ্ধ রক্তের জাদুকর ছিলেন। হ্যারির মতই তার ছিল কালো চুল। কিন্তু তার চোখের রঙ ছিল বাদামী। তিনি হগওয়ার্টসে গ্রিফিন্ডর হাউজের ছাত্র ছিলেন। সেখানে সিরিয়াস ব্ল্যাক, রেমাস লুপিন ও পিটার পেট্টিগ্রুর সাথে তার ঘনিষ্ঠ বন্ধুত্ব গড়ে ওঠে। তারা চারজন মরেডার্স নামে পরিচিত ছিল। মরেডার্স ম্যাপটি তারাই তৈরি করেছিলেন। জেমস গ্রিফিন্ডর কুইডিচ টিমের ক্যাপ্টেন ও স্কুল হেডবয় ছিলেন। এছাড়া জেমস একজন বেআইনি অ্যানিমেজাস ছিলেন, তার অ্যানিমেজি ফরম ছিল হরিণ। ভল্ডেমর্ট যখন হ্যারিকে হত্যা করতে এসেছিল, তখন জেমস তাকে ঠেকিয়ে রাখার চেষ্টা করেছিল, যাতে লিলি হ্যারিকে নিয়ে পালিয়ে যেতে পারে। কিন্তু তার এই প্রচেষ্টা ব্যর্থ হয় এবং ভলডেমর্ট তাকে হত্যা করে।

অ্যাড্রিয়ান রলিন্স হ্যারি পটার চলচ্চিত্র সিরিজে জেমস পটারের ভূমিকায় অভিনয় করেছেন।

দ্বিতীয় থেকে চতুর্থ উপন্যাস
জেমস পটার
চারিত্রিক বিকাশ
পরিবার